《赠常德车别驾之湖南》
明代·湛若水

佩玉身若槁，志在朱陵天。襟怀全楚阔，胸荡洞庭烟。

使君乘别驾，冠盖何翩翩。去问常德俗，令我心飘然。

圣师问得人，澹台部下贤。身心是公事，何烦入室焉。

若访蒋生径，宁无切琢言。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。